CELEX: 32011R1087
Language: el
Date: 2011-10-27 00:00:00
Title: Εκτελεστικός κανονισμός (ΕΕ) αριθ. 1087/2011 της Επιτροπής, της 27ης Οκτωβρίου 2011 , για τροποποίηση του κανονισμού (ΕΕ) αριθ. 185/2010 της Επιτροπής σχετικά με τον καθορισμό λεπτομερών μέτρων εφαρμογής των κοινών βασικών προτύπων ασφάλειας των αερομεταφορών όσον αφορά τα συστήματα ανίχνευσης εκρηκτικών Κείμενο που παρουσιάζει ενδιαφέρον για τον ΕΟΧ

28.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 281/12
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1087/2011 ΤΗΣ ΕΠΙΤΡΟΠΉΣ
   της 27ης Οκτωβρίου 2011
   για τροποποίηση του κανονισμού (ΕΕ) αριθ. 185/2010 της Επιτροπής σχετικά με τον καθορισμό λεπτομερών μέτρων εφαρμογής των κοινών βασικών προτύπων ασφάλειας των αερομεταφορών όσον αφορά τα συστήματα ανίχνευσης εκρηκτικών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη θέσπιση κοινών κανόνων στο πεδίο της ασφάλειας της πολιτικής αεροπορίας και την κατάργηση του κανονισμού (ΕΚ) αριθ. 2320/2002 (1), και ιδίως το άρθρο 4 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 185/2010 της Επιτροπής, της 4ης Μαρτίου 2010, σχετικά με τον καθορισμό λεπτομερών μέτρων εφαρμογής των κοινών βασικών προτύπων ασφάλειας των αερομεταφορών από έκνομες ενέργειες (2), θεσπίζει διάταξη για τα συστήματα ανίχνευσης εκρηκτικών.
            
         
               (2)
            
            
               Οι μέθοδοι και οι τεχνολογίες ανίχνευσης εκρηκτικών εξελίσσονται με την πάροδο του χρόνου. Ανάλογα με την εξέλιξη των απειλών κατά της πολιτικής αεροπορίας, τις τεχνολογικές εξελίξεις και την επιχειρησιακή πείρα τόσο στην Ένωση όσο και σε διεθνές επίπεδο, η Επιτροπή πρέπει να αναθεωρεί τις διατάξεις τεχνολογικού και επιχειρησιακού χαρακτήρα που αφορούν τα συστήματα ανίχνευσης εκρηκτικών.
            
         
               (3)
            
            
               Ο κανονισμός (ΕΕ) αριθ. 185/2010 πρέπει συνεπώς να τροποποιηθεί αναλόγως.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ασφάλειας της πολιτικής αεροπορίας που έχει συσταθεί βάσει του άρθρου 19 παράγραφος 1 του κανονισμού (ΕΚ) αριθ. 300/2008,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 185/2010 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Οκτωβρίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 97 της 9.4.2008, σ. 72.
   
      (2)  ΕΕ L 55 της 5.3.2010, σ. 1.
   
      ΠΑΡΑΡΤΗΜΑ
      Στο κεφάλαιο 12 του παραρτήματος του κανονισμού (ΕΕ) αριθ. 185/2010, το σημείο 12.4.2 αντικαθίσταται από το ακόλουθο:
      
         «12.4.2.   Πρότυπα για τα συστήματα ανίχνευσης εκρηκτικών (EDS)
         
         
                     12.4.2.1.
                  
                  
                     Τρία είναι τα πρότυπα για EDS. Οι λεπτομερείς απαιτήσεις για τα πρότυπα αυτά καθορίζονται σε ιδιαίτερη απόφαση της Επιτροπής.
                  
               
                     12.4.2.2.
                  
                  
                     Όλα τα EDS πληρούν το πρότυπο 1.
                  
               
                     12.4.2.3.
                  
                  
                     Το πρότυπο 1 λήγει την 1η Σεπτεμβρίου 2012.
                  
               
                     12.4.2.4.
                  
                  
                     Η αρμόδια αρχή μπορεί να επιτρέψει EDS του προτύπου 1 που έχουν εγκατασταθεί από την 1η Ιανουαρίου 2003 έως την 1η Σεπτεμβρίου 2006 να συνεχίσουν να χρησιμοποιούνται το αργότερο έως την 1η Ιανουαρίου 2014.
                  
               
                     12.4.2.5.
                  
                  
                     Το πρότυπο 2 ισχύει για όλα τα EDS που έχουν εγκατασταθεί από την 1η Ιανουαρίου 2007, εκτός εάν έχει συναφθεί σύμβαση για την εγκατάσταση EDS που πληρούν το πρότυπο 1 πριν από την 19η Οκτωβρίου 2006.
                  
               
                     12.4.2.6.
                  
                  
                     Όλα τα EDS πληρούν το πρότυπο 2 το αργότερο έως την 1η Σεπτεμβρίου 2012, εκτός εάν εφαρμόζεται το σημείο 12.4.2.4.
                  
               
                     12.4.2.7.
                  
                  
                     Το πρότυπο 2 λήγει την 1η Σεπτεμβρίου 2020.
                  
               
                     12.4.2.8.
                  
                  
                     Η αρμόδια αρχή μπορεί να επιτρέψει EDS του προτύπου 2 που έχουν εγκατασταθεί από την 1η Ιανουαρίου 2011 έως την 1η Σεπτεμβρίου 2014 να συνεχίσουν να χρησιμοποιούνται το αργότερο μέχρι την 1η Σεπτεμβρίου 2022.
                  
               
                     12.4.2.9.
                  
                  
                     Η αρμόδια αρχή ενημερώνει την Επιτροπή όταν χορηγεί άδεια για EDS του προτύπου 2 προκειμένου να συνεχίσουν να χρησιμοποιούνται από την 1η Σεπτεμβρίου 2020.
                  
               
                     12.4.2.10.
                  
                  
                     Το πρότυπο 3 ισχύει για όλα τα EDS που εγκαθίστανται από την 1η Σεπτεμβρίου 2014.
                  
               
                     12.4.2.11.
                  
                  
                     Όλα τα EDS πληρούν το πρότυπο 3 το αργότερο έως την 1η Σεπτεμβρίου 2020, εκτός εάν εφαρμόζεται το σημείο 12.4.2.8.»